Doložka finančných, ekonomických, environmentálnych vplyvov, vplyvov na
zamestnanosť a podnikateľské prostredie

1.	Odhad dopadov na verejné financie

Úrad priemyselného vlastníctva SR (ďalej len ,,úrad“) má vedený v Štátnej pokladnici bežný účet, na ktorý by v súlade s predloženým návrhom zákona boli majiteľmi patentov, európskych patentov s účinkami pre Slovenskú republiku (ďalej len „európsky patent“) alebo dodatkových ochranných osvedčení na liečivá a výrobky na ochranu rastlín (ďalej len „dodatkové osvedčenie“) alebo ich splnomocnenými zástupcami poukazované  udržiavacie poplatky za patent, udržiavacie poplatky za európsky patent a udržiavacie poplatky za dodatkové osvedčenie. Úrad pomernú časť udržiavacích poplatkov za európsky patent odvedie Európskej patentovej organizácii spôsobom, vo výške a v lehotách ustanovených Európskym patentovým dohovorom, zvyšnú časť udržiavacích poplatkov za európsky patent, udržiavacie poplatky za patent a udržiavacie poplatky za dodatkové osvedčenie  prevedie na  príjmový účet úradu vedený v Štátnej pokladnici.
Z predmetného vyplýva, že udržiavacie poplatky neodvedie úrad miestne príslušnému daňovému úradu a nebudú príjmom rozpočtovej kapitoly Všeobecná pokladničná správa, ale budú rozpočtovým nedaňovým príjmom rozpočtovej kapitoly Úrad priemyselného vlastníctva SR,  resp. príjmom štátneho rozpočtu. 

Dopad návrhu zákona na výdavky rozpočtovej kapitoly Úrad priemyselného vlastníctva SR na bežný rok a nasledujúce tri roky bude zníženie výdavkov úradu o pomernú časť udržiavacích poplatkov za európsky patent v nasledovnej predpokladanej výške:

Rok	Zníženie výdavkov rozpočtovej  kapitoly 
Úrad priemyselného vlastníctva SR v tis. Sk	
2008	2 800	
2009	5 000	
2010	7 500	
                 2011	9 500	

Vzhľadom na odhadovanú výšku vybraných udržiavacích poplatkov za európsky patent, od ktorej závisí pomerná časť udržiavacích poplatkov za európsky patent, nebude potrebné v priebehu roka upravovať schválený limit výdavkov úradu na zabezpečenie odvodu pomernej časti do Európskej patentovej organizácie prostredníctvom rozpočtového opatrenia – povolené prekročenie limitu výdavkov, ktorého zdrojové krytie  bývalo zabezpečené viazaním výdavkov kapitoly Všeobecná pokladničná správa.

Dopad návrhu zákona na príjmy rozpočtovej kapitoly Úrad priemyselného vlastníctva SR na bežný rok a nasledujúce tri roky bude zvýšenie celkových nedaňových príjmov úradu o udržiavacie poplatky po odpočítaní pomernej časti odvádzanej Európskej patentovej organizácii a záväzný ukazovateľ príjmy rozpočtovej kapitoly bude v nasledovnej predpokladanej výške:

                                                                                                                     /v tis. Sk/
Ukazovateľ	r. 2008	r. 2009	r. 2010	r. 2011	
Celkové nedaňové príjmy 	66 000	64 000	56 000	54 000	
z toho: z udržiavacích poplatkov	
44 000	
42 000	
37 000	
35 000	

Dopad návrhu zákona na príjmy rozpočtovej kapitoly Všeobecná pokladničná správa na bežný rok a nasledujúce tri roky bude zníženie príjmov tejto rozpočtovej kapitoly vo výške  príjmov rozpočtovej kapitoly Úrad priemyselného vlastníctva SR z udržiavacích poplatkov a pomernej časti odvádzanej Európskej patentovej organizácii, t. j. v nasledovnej predpokladanej výške:

Rok	Zníženie príjmov rozpočtovej  kapitoly 
Všeobecná pokladničná správa v tis. Sk	
2008	46 800	
2009	47 000	
2010	44 500	
                 2011	44 500	

Navrhovaná právna úprava nebude mať vplyv na počty zamestnancov štátnych rozpočtových a príspevkových organizácií, nebude mať vplyv na rozpočet štátnych fondov, rozpočty obcí a VÚC, rozpočty Sociálnej poisťovane, zdravotných poisťovní a Ústredia práce, sociálnych vecí a rodiny, ani na rozpočty Fondu národného majetku SR a Slovenského pozemkového fondu.

2.  Odhad dopadov na obyvateľov, hospodárenie podnikateľskej sféry a iných 
právnických osôb
Navrhovaná právna úprava nebude mať vplyv na obyvateľov, hospodárenie podnikateľskej sféry a iných právnických osôb.

3.  Odhad dopadov na životné prostredie
Navrhovaná právna úprava nebude mať vplyv na životné prostredie.

4.  Odhad dopadov na zamestnanosť
Navrhovaná právna úprava nebude mať vplyv na zamestnanosť.

5.  Analýza vplyvov na podnikateľské prostredie
Navrhovaná právna úprava nebude mať vplyv na podnikateľské prostredie.